Diari Oficial de la Generalitat Valenciana


Sumari del DOGV 7738, del 10-03-2016 (2016/1679)

Extracte de la Resolució de 7 de març de 2016, del president de l'Agència Valenciana del Turisme, per la qual es convoquen les ajudes de l'Agència Valenciana del Turisme per a l'exercici 2016, dirigides a la realització a la Comunitat Valenciana d'activitats esportives i culturals d'impacte turístic internacional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1679


Data del document
:   07-03-2016

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 7 de març de 2016, del president de l'Agència Valenciana del Turisme, per la qual es convoquen les ajudes de l'Agència Valenciana del Turisme per a l'exercici 2016, dirigides a la realització a la Comunitat Valenciana d'activitats esportives i culturals d'impacte turístic internacional. [2016/1679]  
BDNS (Identif.): 301975  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran acollir-se als programes d'ajudes que es recullen en l'annex 1 d'aquesta resolució federacions, fundacions, associacions i empreses.  
  
  
Segon. Objecte  
Ajudes destinades a promoure la realització d'activitats esportives i culturals d'impacte turístic internacional que es detallen a continuació i que figuren en l'annex I de la convocatòria.  
  
Programa 1:  
«Suport a la realització d'activitats esportives d'impacte turístic internacional»  
Campionats, proves, concentracions i esdeveniments relacionats amb disciplines esportives olímpiques del calendari internacional que es realitzen a la Comunitat Valenciana.  
Les ajudes aniran destinades a finançar l'organització, així com la promoció i difusió en mercats internacionals de l'activitat subvencionada, vinculant necessàriament aquesta amb la promoció i difusió de l'oferta turística de la destinació Comunitat Valenciana. Les activitats subvencionables són:  
a) Campanyes de publicitat en mitjans de comunicació en línia i fora de línia.  
b) Altres suports de difusió.  
c) Despeses directes d'organització de l'activitat subvencionable.  
  
Programa 2:  
«Suport a la realització d'activitats culturals d'impacte turístic internacional»  
Festivals de música de caràcter internacional que es realitzen a la Comunitat Valenciana.  
Les ajudes aniran destinades a finançar l'organització, així com la promoció i difusió en mercats internacionals de l'activitat subvencionada, vinculant necessàriament aquesta amb la promoció i difusió de l'oferta turística de la destinació Comunitat Valenciana. Les activitats subvencionables són:  
a) Campanyes de publicitat en mitjans de comunicació en línia i fora de línia.  
b) Altres suports de difusió.  
c) Despeses directes d'organització de l'activitat subvencionable.  
  
Tercer. Bases reguladores  
Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, publicada en el Diari Oficial de la Comunitat Valenciana número 7397, del dia 6 de novembre de 2014.  
Normativa europea: subjectes a les disposicions del Reglament (UE) número 1407/2013, de la Comissió, de 18 de desembre de 2013 (DOUE L 352, 24.12.2013), del Tractat a les ajudes de minimis.  
  
Quart. Quantia  
1. L'import global màxim destinat a les presents ajudes ascendeix a 300.000 euros  
2. La quantia de la subvenció, sense perjudici del que estableix l'article 8.3 de la convocatòria per al cas que es produïsquen empats en l'ordre de prelació, serà la quantitat que resulte d'aplicar sobre el cost subvencionable el percentatge de subvenció següent:  
Programa 1:  
«Suport a la realització d'activitats esportives d'impacte turístic internacional»  
Fins a un 70 % del cost subvencionable.  
Programa 2:  
«Suport a la realització d'activitats culturals d'impacte turístic internacional»  
Fins a un 70 % del cost subvencionable.  
3. No es preveuen ajudes per a projectes el cost subvencionable dels quals siga inferior a 20.000 euros  
4. L'import de la subvenció no superarà els 60.000 euros per projecte subvencionat.  
5. L'import màxim d'ajuda per beneficiari serà de 60.000 euros, sense perjudici del que estableix l'article 2.2 d'aquesta convocatòria, relatiu a l'acumulació d'ajudes.  
  
Cinqué. Termini de presentació de sol·licituds  
El termini de presentació de sol·licituds serà de 20 dies naturals a partir de l'endemà de la publicació de l'extracte de la resolució de convocatòria en el Diari Oficial de la Comunitat Valenciana.  
  
Sisé. Altres dades  
1. Sol·licituds: els interessats hauran de presentar una instància de sol·licitud degudament omplida, per mitjà del model que figura en l'annex II d'aquesta resolució, disponible igualment en l'adreça d'internet:  
  
http://www.gva.es/downloads/publicados/IN/25337\_BI.pdf  
Les sol·licituds es presentaran en la seu central de l'Agència Valenciana del Turisme, sítia en la torre 2, plantes 2a i 3a, del complex administratiu 9 d'Octubre (CA9O) de la ciutat de València, o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds podran presentar-se així mateix per via telemàtica, a través de l'adreça d'internet:  
http://www.gva.es/es/inicio/procedimientos'id\_proc=17857  
2. Documentació a presentar amb la sol·licitud: la prevista en l'article 6 de la convocatòria, així com la que s'especifica en cada programa.  
  
3. Criteris de valoració: les ajudes es concediran en règim de concurrència competitiva, segons els criteris de valoració i la puntuació màxima a aconseguir que es detallen en l'article 7 de la convocatòria i mentres hi haja disponibilitat pressupostària adequada i suficient.  
La puntuació mínima per a optar a les presents ajudes serà l'establida en l'article 8.2.  
4. Forma de justificació: la justificació de l'activitat objecte d'ajuda haurà de realitzar-se d'acord amb el projecte subvencionat, en els termes fixats en la resolució de concessió i d'acord amb el que disposa l'article 12 de la convocatòria.  
5. Pagament de l'ajuda: el pagament es realitzarà d'acord amb la justificació presentada i sempre que el beneficiari haja complit totes les obligacions i, en tot cas, després de la justificació.  
  
València, 7 de març de 2016.- El president de l'Agència Valenciana del Turisme: Francesc Colomer Sánchez.